Ελαφοχώρι Έβρου

Το Ελαφοχώρι είναι ένας οικισμός της Τοπικής Κοινότητας Ελαφοχωρίου Έβρου. Βρίσκεται στο βορειοανατολικό τμήμα της Περιφερειακής Ενότητας Έβρου. Ανήκει στο Δήμο Διδυμοτείχου πρώην Δήμο Μεταξάδων.Ελαφοχώρι Έβρου hellenica Σύμφωνα και με την απογραφή του 2011 αριθμεί 133 κατοίκους.

 Γεωγραφικά στοιχεία 
Το Ελαφοχώρι ανήκει στο Δήμο Μεταξάδων. Απέχει 18 χλμ. από το Διδυμότειχο. Βρίσκεται κοντά στους οικισμούς Μεταξάδες, Λάδη, Χιονάδες, Βρύση, Αλεποχώρι, Παλιούρι, Δόξα, Σαύρα, Βρυσικά, Ασπρονέρι, Γιατράδες, Πόλια, Αβδέλλα. Στην Δημοτική Κοινότητα του Ελαφοχωρίου ανήκουν οι οικισμοί Ελαφοχώρι,  Βρύση και Χιονάδες.Ελαφοχώρι Έβρου

 Ιστορία 
Το χωριό κτίσθηκε από εξήντα περίπου οικογένειες πρόσφυγες από την Ανατολική Θράκη και συγκεκριμένα από το χωριό Ντερέκιοϊ της περιοχής Μακράς Γεφύρας δίπλα στο τουρκικό χωριό Καρατζάχαλι ("τόπος των ζαρκαδιών", σημερινή συνοικία «Δάφνη»). Ο οικισμός του Ελαφοχωρίου αρχικά ονομαζόταν Τραύα και μετονομάστηκε σε Ελαφοχώρι το 1926. Η Δάφνη αποτελεί σήμερα συνοικισμό του Ελαφοχωρίου, ενώ κατά την περίοδο 1961 έως 1971 ήταν αναγνωρισμένος ως αυτόνομος οικισμός.

 Μακεδονικός τάφος Ελαφοχωρίου 
Από τα πρώιμα Ελληνιστικά χρόνια (4ος αιώνας π.Χ.) μια τυχαία ανασκαφή έφερε στο φως μια τύμβο, ένα θρακικό υπόγειο τάφο και πιστεύεται πως είναι οικογενειακός τάφος. Είναι χτισμένος με αμμοχάλικο και λαξευμένους γωνιόλιθους από το λατομείο πωρόλιθου Μεταξάδων ενώ υπάρχει δρόμος, προθάλαμος και κυρίως θάλαμος. Στο βάθος του θαλάμου υπάρχει μια κλίνη και στο δάπεδο τάφος.Τάφος του 4ου-3ου αιώνα π.Χ Το 1976, μετά και την επισκέψη αρχαιολόγου Γ. Μπακαλάκη πραγματοποιήθηκαν εργασίες στερέωσης και περίφραξης του χώρου. Σήμερα αποτελεί αξιοθέατο των οικισμών Δάφνης και Ελαφοχωρίου.

 Απογραφή 
 Έτος  Πληθυσμός Ελαφοχώρι Συνολο Δημοτική Κοινότητα 1981  430  1009  Αποτελέσματα απογραφής πληθυσμού - κατοικιών της 5ης Απριλίου 1981 2001  191  544 Απογραφή 2001 2011  133  433 Απογραφή 2011:Ο Πληθυσμός των Δήμων & Κοινοτήτων Ν.Έβρου 2021       291

 Παραπομπές 

Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου